Pilk Eesti sülekoerte glamuursesse maailma, kus koerad pole lihtsalt koerad vaid staatusega isiksused. Filmi peategelasteks  on sülekoerad Nufi ja Višenka ning nende perenaistest kaunitarid Nele ja Marina. Koos seisavad nad vapralt vastakuti elu rõõmude ja raskustega, olgu selleks sobivaima peigmehe otsingud või hoopis ihaldusväärne esikoht koerteriiete moeshowl. Omapärasel ja ootamatul moel räägib see film eelkõige armastusest ja sõprusest. Režissöör Moonika Siimets; operaatorid Ants Martin Vahur, Elen Lotman, Kullar Viimne, Arvo Vilu; helioperaator Arian Levin; monteerija Andreas Lenk; produtsent Mari Kallas. Tootja Osakond.